ഞങ്ങള്ക്കില്ലല്ലോ, അതിനാല് ഇനിമുതല് പി എച്ച് ഡിക്കും ബിരുദത്തിനും ഒരു മൂല്യവും ഇല്ലെന്ന് താലിബാന് വിദ്യാഭ്യാസ മന്ത്രി കാബൂള് : ഇനി മുതല് പിഎച്ച്ഡി, ബിരുദാനന്തര ബിരുദം തുടങ്ങിയ ഉന്നത വിദ്യാഭ്യാസ യോഗ്യതയ്ക്ക് യാതൊരു മൂല്യവും ഉണ്ടായിരിക്കുകയില്ലെന്ന വിചിത്ര വാദവുമായി താലിബാന് വിദ്യാഭ്യാസ മന്ത്രി ശൈഖ് മൊല്വി നൂറുല്ല മുനീര്. ഇതിനുള്ള കാരണമായി മന്ത്രി പറഞ്ഞിട്ടുള്ളത് തങ്ങള്ക്കിടയിലുള്ള മുല്ലമാര്ക്കും, താലിബാന് നേതാക്കള്ക്കുമൊന്നും ഇത്തരം ഡിഗ്രികള് ഇല്ല ഹൈസ്കൂള് വിദ്യാഭ്യാസം പോലുമില്ലെന്നാണ്. വിദ്യാഭ്യാസം ഇല്ലെങ്കിലും അധികാരം ഉണ്ടെന്നും മന്ത്രി ചൂണ്ടിക്കാട്ടി. താലിബാന് അധികാരമേറ്റതോടെ രാജ്യത്ത് വിദ്യാഭ്യാസ മേഖലയുടെ ഭാവി ഇരുളടയുമെന്ന് ഏറെക്കുറെ ഉറപ്പായിരിക്കുകയാണ്. സ്ത്രീകളുടെ പഠനത്തെ തടയില്ലെന്ന് ആവര്ത്തിച്ച താലിബാന്, കഴിഞ്ഞ ദിവസം കര്ട്ടനുപയോഗിച്ച് ആണ്, പെണ്കുട്ടികളെ വേര്തിരിച്ച് ക്ലാസില് ഇരുത്തിയ ഫോട്ടോ പുറത്ത് വിട്ടിരുന്നു. അഫ്ഗാനില് രൂപീകരിക്കപ്പെട്ട ഇടക്കാല സര്ക്കാരില് നിരവധി കൊടും ഭീകരരാണ് മന്ത്രിമാരായിട്ടുള്ളത്. മുല്ല മുഹമ്മദ് ഹസന് അഖുണ്ടിന്റെ നേതൃത്വത്തിലുള്ള ഇടക്കാല സര്ക്കാരില് ഹഖാനി നെറ്റ്വര്ക്കിന്റെ ഭാഗമായ കൊടും ഭീകരനെയാണ് ആഭ്യന്തര മന്ത്രി ആയി നിയമിച്ചിട്ടുള്ളത്. താലിബാനില് തീരുമാനങ്ങളെടുക്കുന്ന സംഘടനയായറഹ്ബാരി ശൂറയുടെ തലവനായ മുല്ല ഹസന് ആക്ടിംഗ് പ്രധാനമന്ത്രിയാവും. മുല്ല അബ്ദുല് ഗനി ബരാദര് ഡെപ്യൂട്ടി പ്രധാനമന്ത്രിയുമാവും. താലിബാന് വക്താവ് സബീഹുല്ല മുജാഹിദ് വാര്ത്താ സമ്മേളനത്തിലാണ് ഇക്കാര്യം വ്യക്തമാക്കിയത്.